Un tânăr de 22 de ani, beat și fără permis, a provocat un accident în apropiere de Aiud. A lovit un stâlp de electricitate și a avut nevoie de îngrijiri medicale.
Accidentul s-a produs în data de 23 martie 2024, în jurul orei 21.40. Polițiștii din Aiud au intervenit atunci pe Drumul Județean 142 L, loc în care a fost semnalată producerea unui accident rutier.
Din primele cercetări efectuate de polițiști, a rezultat că un tânăr de 22 de ani, din Aiud, în timp ce conducea un autoturism în direcția Ciumbrud – Rădești, a pierdut controlul asupra acestuia și a intrat în coliziune cu un stâlp de electricitate.
În urma accidentului, conducătorul auto a suferit leziuni corporale ușoare și a primit îngrijiri medicale.
Acesta a fost testat cu aparatul etilotest, care a indicat valoarea de 0,94 mg/l alcool pur în aerul expirat, motiv pentru care i-au fost recoltate mostre de sânge, în vederea stabilirii alcoolemiei.
Totodată, polițiștii cu constatat faptul că tânărul nu posedă permis de conducere pentru nici o categorie de autovehicule.
Față de acesta, cercetările sunt continuate sub aspectul săvârșirii infracțiunilor de conducere sub influența alcoolului și conducere fără permis.
Foto: Arhivă
Urmăriți Alba24.ro și pe Google News
Dacă ți-a plăcut articolul: